Paġna F'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea (TFUE), il-Kummissjoni se tkun responsabbli sabiex tinnegozja dawn il-ftehimiet internazzjonali mal-pajjiżi terzi f'isem l-UE. Permezz ta' dawn it-tmien Rakkomandazzjonijiet, il-Kummissjoni tfittex li tikseb awtorizzazzjoni mill-Kunsill tal-Unjoni Ewropea (il-Kunsill) sabiex tagħti bidu għan-negozjati mat-tmien pajjiżi terzi identifikati. Ladarba n-negozjati jkunu ntemmu, sabiex dawn il-ftehimiet jiġu konklużi b'mod formali, il-Parlament Ewropew se jkollu jagħti l-kunsens tiegħu lit-testijiet tal-ftehimiet negozjati, filwaqt li l-Kunsill se jkollu jiffirma l-ftehimiet. Il-KEPD jilqa' l-attenzjoni mogħtija lill-protezzjoni tad-data fl-Annessi għar-Rakkomandazzjonijiet tal-Kunsill tal-20 ta' Diċembru 2017 li se jikkostitwixxu l-mandat tal-Kummissjoni sabiex tinnegozja l-ftehimiet internazzjonali rispettivi f'isem l-UE ma' kull wieħed mit-tmien pajjiżi tal-MENA li għalihom hija prevista l-kooperazzjoni mal-Europol. Il-ħtieġa u l-proporzjonalità tal-ftehimiet internazzjonali previsti sabiex l-Europol ikun jista' jittrasferixxi regolarment id-data lill-awtoritajiet kompetenti tat-tmien pajjiżi terzi in kwistjoni jeħtieġu jiġu vvalutati b'mod sħiħ sabiex tiġi żgurata l-konformità mal-Artikolu 52(1) tal-Karta. Sabiex tiġi permessa din il-valutazzjoni fil-fond fuq il-bażi ta' każ b'każ, il-KEPD jirrakkomanda li jkomplu jitnaqqsu u li ssir differenzazzjoni bejn il-ħtiġijiet għal trasferimenti abbażi tas-sitwazzjoni partikolari ta' kull pajjiż terz u r-realtà fil-prattika. Il-kamp ta' applikazzjoni ta' kull ftehim internazzjonali u l-iskopijiet għat-trasferimenti għal kull pajjiż terz għandhom jiġu speċifikati ulterjorment bix-xieraq fl-Annessi. Il-KEPD jirrakkomanda wkoll li jsiru valutazzjonijiet tal-impatt sabiex jiġu vvalutati aħjar ir-riskji li t-trasferimenti tad-data jippreżentaw lil dawn il-pajjiżi terzi sabiex jiġu protetti d-drittijiet għall-privatezza u għall-protezzjoni tad-data tal-individwi, iżda anki għal drittijiet u libertajiet fundamentali oħrajn protetti mill-Karta, sabiex jiġu ddefiniti s-salvagwardji preċiżi neċessarji. Il-KEPD jinnota li, skont l-Artikolu 25(1)(b) tar-Regolament tal-Europol, il-Europol jista' jittrasferixxi regolarment id-data lil pajjiż terz permezz tal-konklużjoni ta' ftehim internazzjonali vinkolanti bejn l-UE u l-pajjiż terz riċevitur bil-kundizzjoni li dan il-ftehim jintroduċi salvagwardji xierqa. Il-KEPD jikkunsidra li "l-introduzzjoni ta' salvagwardji xierqa" fi ħdan it-tifsira tar-Regolament tal-Europol timplika li l-ftehimiet internazzjonali konklużi mal-pajjiżi terzi għandhom: jiżguraw konsistenza sħiħa mal-Artikolu 8 tal-Karta fil-pajjiżi terzi riċeventi, b'mod partikolari mal-prinċipju tal-limitazzjoni tal-iskop, id-dritt ta' aċċess, id-dritt għal rettifika u l-kontroll minn awtorità indipendenti speċifikament stipulata mill-Karta; isegwu l-Opinjoni 1/15 tal-QtĠ billi jiżguraw li l-livell ta' protezzjoni li tirriżulta minn dawn il-ftehimiet essenzjalment tkun ekwivalenti għal-livell ta' protezzjoni fid-dritt tal-Unjoni; japplikaw mutatis mutandis il-kriterji inklużi fil-Premessa 71 tad-Direttiva (UE) 2016/680, jiġifieri t-trasferimenti tad-data personali huma soġġetti għal obbligi ta' kunfidenzjalità, il-prinċipju tal-ispeċifiċità u l-fatt li d-data personali ma tintużax sabiex tintalab, tingħata jew tiġi eżegwita piena tal-mewt jew xi forma ta' trattament krudili jew inuman; jirriflettu salvagwardji speċifiċi inklużi fir-Regolament tal-Europol, bħal restrizzjonijiet speċifikati minn fornituri ta' informazzjoni; u japplikaw garanziji essenzjali fil-kuntest ta' investigazzjonijiet kriminali u jinkludu salvagwardji li, fuq bażi ta' każ b'każ, jindirizzaw ir-riskji prevedibbli li t-trasferimenti għal dawn il-pajjiżi terzi jistgħu jippreżentaw fir-rigward ta' drittijiet u libertajiet fundamentali oħra. Flimkien ma' dawn ir-rakkomandazzjonijiet ġenerali, ir-rakkomandazzjonijiet u l-kummenti tal-KEPD f'din l-Opinjoni huma relatati mal-aspetti speċifiċi li ġejjin tal-ftehimiet internazzjonali futuri li għandhom jiġu nnegozjati mal-pajjiżi tal-MENA fil-mandati ta' negozjar: il-prinċipji tal-limitazzjoni tal-iskop u tal-ispeċifikazzjoni tal-iskop li jirrigwardaw id-data ttrasferita mill-Europol; trasferimenti ulterjuri mill-awtoritajiet kompetenti tal-pajjiżi terzi in kwistjoni; restrizzjonijiet fuq l-ipproċessar ta' informazzjoni ttrasferita mill-Europol lill-awtoritajiet kompetenti tal-pajjiżi terzi; sorveljanza indipendenti żgurata fil-pajjiżi terzi; id-drittijiet tas-suġġetti tad-data; it-trasferiment ta' kategoriji speċjali ta' data lill-awtoritajiet kompetenti tal-pajjiżi terzi; iż-żamma tad-data tad-data ttrasferita mill-Europol; u il-possibbiltà li l-ftehimiet internazzjonali jiġu sospiżi u jintemmu f'każ ta' ksur tad-dispożizzjonijiet tagħhom. Magħmul fi Brussell, l-14 ta' Marzu 2018. L-Awtorità ta' Sorveljanza tal-EFTA hija tal-fehma li l-miżura li ġejja ma tikkostitwix għajnuna mill-Istat skont l-Artikolu 61(1) tal-Ftehim ŻEE: fis-7 ta' Frar 2018. In-Norveġja Kumpens għal kostijiet tal-pensjonijiet lil organizzazzjonijiet mingħajr skop ta' qligħ li jagħtu ċerti servizzi ta' saħħa u benessri tat-tfal Servizzi tas-saħħa u servizzi soċjali Għotjiet Servizzi tas-saħħa u servizzi soċjali It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura ta' għajnuna mill-Istat li ġejja: fit-22 ta' Frar 2018. In-Norveġja Eżenzjoni mit-taxxa NOx għall-2018–2025 Il-Ftehim Nox 2018–2025 Ħarsien tal-ambjent Eżenzjoni mit-taxxa Kull impriża soġġetta għat-taxxa NOx It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: Id-Direttorat Ġenerali għall-Mobilità u t-Trasport tal-Kummissjoni Ewropea b'dan qed iniedi sejħa għal proposti (FNE-Trasport-2018 (Pakkett Ġenerali) biex jingħataw għotjiet skont il-prijoritajiet u l-objettivi ddefiniti fil-programm ta' ħidma pluriennali għal għajnuna finanzjarja fil-qasam tal-Faċilità Nikkollegaw l-Ewropa (FNE) - Is-Settur tat-Trasport. Il-baġit indikattiv tas-sejħa huwa ta' EUR 450 miljun. Id-data ta' skadenza għas-sottomissjoni tal-proposti hija 24 ta' Ottubru 2018 (17:00 ħin ta' Brussell) It-test sħiħ tas-sejħa għall-proposti huwa disponibbli fuq: https://ec.europa.eu/inea/en/connecting-europe-facility/cef-transport/apply-funding/2018-cef-transport-call-proposals. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet ġenerali li ġejjin: EPSO/AD/358/18 — ĠURISTI LINGWISTI (AD 7) TAL-LINGWA ĠERMANIŻA (DE) EPSO/AD/359/18 — ĠURISTI LINGWISTI (AD 7) TAL-LINGWA NETHERLANDIŻA (NL) Tista' ssib aktar informazzjoni fuq is-sit web tal-EPSO: https://epso.europa.eu/ Dan l-avviż jikkonċerna l-impriżi li ġejjin: Comcast Corporation (l-Istati Uniti tal-Amerika), u Sky plc (ir-Renju Unit). Comcast Corporation jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Sky plc kollha kemm hi. Il-konċentrazzjoni hija mwettqa permezz ta' offerta pubblika mħabbra fil-25 ta' April 2018. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Altor Ewropej (l-Isvezja), Trioplast Industrier AB (l-Isvezja). Altor Funds takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Trioplast Industrier kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: LifeScan, Inc., parti minn Johnson&Johnson (l-Istati Uniti). Il-konċentrazzjoni proposta tikkonsisti fl-akkwist minn Platinum tan-negozju ta' LifeScan ta' monitoraġġ taz-zokkor fid-demm. Platinum se takkwista l-kontroll uniku ta' LifeScan fis-sens tal-Artikolu 3(1)(b) tar-Regolament dwar l-Għaqdiet. Il-konċentrazzjoni tkun ġiet imwettqa permezz ta' xiri ta' ishma u assi permezz ta' veikolu bi skop speċjali. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_170_2018.html